                         Daugiau informacijos apie šunų teises

Kai prieš daug tūkstančių metų žmonės prisijaukinio laukinius šunis, tapo už juos atsakingi. Mūsų šunys, kaip visi gyvūnai, nusipelnė meilės, pagarbos ir globos.

Kaip visos kitos gyvos būtybės jie jaučia skausmą, išgyvena stresą, nemėgsta vientavės. Jie ne daiktai ar žaislai, o visaverčiai šeimos nariai, protingos būtybės, ištikimiausi žmogaus draugai.

Šunys turi teisę gyventi visavertį gyvenimą, jų teises gina gyvūnų gerovės įstatymai.

Visame pasaulyje yra pripažįstamos 5 pagrindinės gyvūnų laisvės (teisės):

• Laisvė nuo troškulio ir alkio - turėti priėjimą prie gėlo vandens, pašaro atsižvelgiant į gyvūno rūšį, amžių, fiziologinę būklę ir, kad būtų patenkintas vandens ir maisto medžiagų kiekis gyvūno normaliai kondicijai ir sveikatingumui palaikyti.

• Laisvė nuo nepatogumo - užtikrinti tinkamą aplinką, įskaitant pastogę, apsaugą nuo nepalankių oro sąlygų.

• Laisvė nuo skausmo, sužalojimo ir ligos – gyvūnams turėtų būti suteikiama veterinarinė pagalba, įskaitant prevencines priemones nuo ligų ir sužalojimų.

• Laisvė išreikšti normalų elgesį – atsižvelgiant į gyvūno rūšį turėti galimybę natūraliai elgtis, turėti pakankamai erdvės judėjimui, turėti galimybę turėti socialinius ryšius su kitais gyvūnais.

• Laisvė nuo baimės ir streso – gyvūnai turi būti prižiūrimi ir laikomi tokiomis sąlygomis, kad  išvengtų nereikalingo streso.

Taigi šunys turi teisę nejausti alkio ir troškulio, karščio ir šalčio, skausmo ir baimės; jie turi teisę į šiltus namus, draugišką aplinką, poilsį ir ramybę; jie turi teisę bendrauti su kitais žmonėmis ir gyvūnais, žaisti ir turėti žaislų, lavintis ir nekentėti vienatvės; jie turi teisę turėti draugų ir būti savimi; mankštintis, daug bėgioti, būti gryname ore. 
Pati svarbiausia šunų teisė – būti MYLIMIEMS!
